Włōmowoł sie do aut
Kryminalni znŏdli i chyciyli nastolatka, co włōmowoł sie do aut. Raubiyrz pod ôsłōnōm nocy w czasie dwōch tydni ôkrŏd fiata i mazdã. Prōbowoł tyż włōmać sie do toyoty atoli spłoszōł go posiedziciel.
W ôstatni piōntek 19-latka zastawiyli kryminalni z Żor. Dowiedli mu, iże w nocy z 24 na 25 mŏja włōmoł sie do fiata na ôsiedlu Powstańcōw Ślōnskich i mazdy zaparkowanyj przi ulicy Wodzisławskij. Nastolatek porwoł z nich ôdkurzacz autowy, bryle, pendrive i terminal płatniczy wert 5 tys. złotych.
Jak sie pokŏzało, 19-latek pŏrã dni wczaśnij prōbowoł włōmać sie tyż do toyoty, tym razym jednak bez skutku, bo ôstoł spłoszony ôd posiedziciela.
Sprŏwca usłyszoł trzi ôbskarżynia i prziznoł sie do wszyjskich czynōw. Grozi mu terŏz do 10 lŏt za krŏtkami.
Foto na wiyrchu: KMP Żory
szl_Latn szl_Latn szl_Latn szl_Latn szl_Latn szl_Latn